九日溪偶成
作者：錢熙
朝代：唐

paragraphs: 漁家深處住。
鷗鷺泊柴扉。
雨過山（《清源文獻》作「莎」）迷徑，潮來風滿衣。
岸幽分遠景，波冷漾清（《清源文獻》作「晴」）暉。
却憶曾遊賞，嚴陵有舊磯。
（見同書卷七、《宋詩紀事》卷四引《清源文獻》）（按：《輿地紀勝》、《全芳備祖》、《皇朝事實類苑》引《楊文公談苑》尚存熙詩多首，似皆入宋後作，茲不錄。
）。